Diari Oficial de la Generalitat Valenciana


Sumari del DOGV 4984, del 13-04-2005 (2005/3284)

ORDE de 19 d'octubre de 2004, del conseller de Sanitat, per la qual es crea el fitxer informatitzat E-HAD.
----------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/10/19/(2)/dof/vci/html**

### Dades del document

Número de DOGV
:   4984

Data del DOGV
:   13-04-2005

Secció del DOGV
:   I. DISPOSICIONS GENERALS

Número del document
:   2005/3284


Data del document
:   19-10-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * dades personals
    * administració regional
    * base de dades
    * legislació

ORDE de 19 d'octubre de 2004, del conseller de Sanitat, per la qual es crea el fitxer informatitzat E-HAD. [2005/X3284]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'ha d'aplicar a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
L'article 10 i següents del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,
  
ORDENE
  
Article 1
  
La present orde té per objecte la creació i regulació del fitxer informatitzat que se cita en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.
  
Article 4
  
El responsable del fitxer informatitzat ha d'advertir expressament als cessionaris de dades de caràcter personal de l'obligació de dedicar-los exclusivament a la finalitat per a la qual es cedixen, d'acord amb el que establix l'article 21 de la Llei Orgànica de Protecció de Dades de caràcter personal.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 7 de febrer de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Creació de fitxers
  
Conselleria de Sanitat
  
Hospital la Fe - Unitat d'Hospitalització a Domicili - HIGU la Fe
  
E-HAD
  
1. Finalitat i ús del fitxer
  
Assistència sanitària a pacients atesos per la unitat d'hospitalització a domicili del HGUV la Fe - València.
  
Usos:
  
- Historial clínic.
  
2. Persones o col·lectius sobre els quals es pretén obtindre dades de caràcter personal.
  
- Pacients atesos per l'Hospital la Fe.
  
3. Procedència, procediment i suport per a la recollida de dades de caràcter personal
  
Procedència: la persona interessada mateixa o el seu representant legal.
  
Procediment de recollida: enquestes o entrevistes.
  
Suport: paper
  
Suport informàtic/magnètic.
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
- DNI / NIF
  
- Núm. SS
  
- Nom i cognoms
  
- Adreça (postal, electrònica)
  
- Telèfon
  
- Dades de l'estat civil
  
- Data de naixement
  
- Sexe
  
- Característiques d'allotjament, vivenda
  
- Nivell d'estudis.
  
5. Cessions de dades de caràcter personal i, si és procedent, les transferències de dades que es prevegen a països tercers.
  
No estan previstes.
  
6. Òrgan responsable del fitxer
  
Unitat d'Hospitalització a Domicili - HIGU la Fe
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Unitat d'Hospitalització a Domicili - HIGU la Fe
  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI